Brekken

Brekken (sørsamisk: Praahka) er ei fjellbygd nordøst på Rørosvidda, 700 moh. Brekken ligger i Røros kommune nær svenskegrensa. Brekken ligger 35 km fra Røros og 40 km fra Funäsdalen i Sverige.

Brekken er et eget sokn i Gauldal prosti med Brekken kirke som soknekirke. Brekken tilhørte Røros prestegjeld og formannskapsdistrikt (kommune) etter innføringa av formannskapslovene av 1837. Brekken ble utskilt som egen kommune ved firedelinga av Røros kommune i 1926, men kirkesoknet var fortsatt underlagt Røros prestegjeld. I 1964 ble Brekken slått sammen med Røros (bergstaden), Røros landsokn og Glåmos til den nye Røros kommune.

Bygda har barnehage, skole (1-7), butikk, bensinstasjon, post, ungdomshus, fotballbaner (skistadion om vinteren) med klubbhus, skysstasjon (Skottgården) og historielagets bygdemuseum. Brekken flyplass åpnet i august 2009.

Litteratur 

Bosetninger i Røros
Tidligere kommuner i Sør-Trøndelag
Bygder og grender i Trøndelag
Norske kommuner etablert i 1925
Kommuner opphørt i 1964